

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADSKO VIJEĆE

KLASA: 363-01/16-09/01

URBROJ: 2214/01-02-16-2

Pregrada, 07.03.2016.

Na temelju članka 9. Zakona o pogrebničkoj djelatnosti (“Narodne novine” br. 36/15) i članka 32. Statuta Grada Pregrade (“Službeni glasnik Krapinsko-zagorske županije 06/13, 17/13 ), Gradsko vijeće Grada Pregrade na 18. sjednici održanoj 07.03.2016.g. donosi

**ODLUKU  
o određivanju poslova prijevoza pokojnika koji se financiraju iz proračuna Grada Pregrade**

**Članak 1.**

Ovom Odlukom određuju se poslovi prijevoza pokojnika koji se financiraju iz proračuna Grada Pregrade, te uvjeti za obavljanje navedenih poslova.

**Članak 2.**

Pod poslovima prijevoza pokojnika podrazumijeva se preuzimanje i prijevoz umrle osobe ili posmrtnih ostataka od mjesta smrti na području grada Pregrade do nadležne patologije ili sudske medicine, za koje nije moguće utvrditi uzrok smrti bez obdukcije.

Prijevoz pokojnika obavlja se po nalogu mrtvozornika.

**Članak 3.**

Obavljanje poslova prijevoza pokojnika koji se financiraju iz gradskog proračuna povjeravaju se na temelju pisanog ugovora, pravnoj ili fizičkoj osobi upisanoj u odgovarajući registar za obavljanje pogrebničke djelatnosti.

**Članak 4.**

Obavljanje poslova prijevoza pokojnika iz članka 2. ove Odluke povjerava se pravnoj ili fizičkoj osobi upisanoj u odgovarajući registar za obavljanje pogrebničke djelatnosti na temelju ugovora, a nakon provedenog javnog natječaja.

**Članak 5.**

Ugovor za obavljanje poslova prijevoza pokojnika iz članka 2. ove Odluke zaključuje se nakon provedenog javnog natječaja pod slijedećim uvjetima:

- ugovor se može sklopiti najdulje na vrijeme od 4 godine,

- ponuditelj mora dokazati da je pravna osoba ili fizička osoba obrtnik registrirana za obavljanje prijevoza pokojnika što dokazuje izvatkom iz sudskog odnosno obrtnog registra,

- ponuditelj mora dostaviti presliku rješenja o ispunjavanju uvjeta za obavljanje pogrebničke djelatnosti,

-ponuditelj mora dokazati da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, i to: potvrdom porezne uprave o stanju duga,

-ponuditelj mora dokazati da je ispunio sve obveze prema Gradu Pregradi,

Način i rokovi plaćanja određuju se ugovorom.

**Članak 6.**

Javni natječaj za obavljanje poslova prijevoza pokojnika iz članka 2. ove Odluke, raspisuje Upravni odjel za financije i gospodarstvo.

Javni natječaj iz prethodnog stavka ovoga članka objavljuje se na web stranicama Grada Pregrade.

Gradonačelnik imenuje Povjerenstvo od tri člana za provedbu postupka.

Povjerenstvo za provedbu postupka izrađuje ponudbenu dokumentaciju, otvara ponude i predlaže Gradonačelniku najpovoljnijeg ponuditelja.

**Članak 7.**

Nakon provedenog postupka, na prijedlog Povjerenstva, Gradonačelnik donosi odluku o izboru ponuditelja kojem će se povjeriti obavljanje poslova prijevoza pokojnika.

Obavljanje poslova prijevoza pokojnika povjerava se ponuditelju čija je ponuda najpovoljnija.

Najpovoljnijim ponuditeljem za obavljanje poslova prijevoza pokojnika smatrat će se ponuditelj koji uz ispunjenje svih uvjeta iz natječaja ponudi ukupno najnižu cijenu.

Protiv Odluke o odabiru najpovoljnijeg ponuditelja žalba nije dopuštena, ali se može pokrenuti upravni spor.

Ugovor o povjeravanju poslova prijevoza pokojnika s izabranim ponuditeljem zaključuje Gradonačelnik.

**Članak 8.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

PREDSJEDNIK GRADSKOG VIJEĆA

Zlatko Šorša